Dexter Gordon (27 Februarie 1923 – 25 April 1990) was 'n Amerikaanse jazzmusikant wat die saxofoon gespeel het. Hy was een van die mees invloedryke vroeëre bebop musikante, welke groep ander groot kunstenaars soos Charlie Parker, Dizzy Gillespie en Bud Powell ingesluit het. Gordon het vanweë sy aansienlike lengte ook bekendgestaan as "Long Tall Dexter" en "Sophisticated Giant". Sy loopbaan het oor 'n tydperk van meer as 40 jaar gestrek. Gordon se klank word gewoonlik gekarakteriseer as "groot" en ruim. Hy was bekend daarvoor dat hy musikale aanhalings in sy solo's ingevoeg het, met bronne so uiteenlopend soos "Happy Birthday" en bekende melodieë uit die opera's van Wagner. Dit is nie ongewoon in jazz improvisasie nie, maar Gordon het dit gereeld genoeg gedoen om dit 'n kenmerk van sy styl te maak. Een van sy grootste invloede was Lester Young. Gordon was op sy beurt 'n vroeë invloed op John Coltrane en Sonny Rollins. Rollins en Coltrane het op hul beurt Gordon se spel beïnvloed toe hy hard bop gedurende die 1960's verken het. Gordon was bekend as 'n humoristiese musikant.